section_heading: Usporedba fontova, prednosti i mane
paragraph_text: Prednost rasterskih fontova su relativno male datoteke opisa, što je prikladno u tiskarskoj i grafičkoj struci, gdje na računalu tiskarski ili grafički profesionalac ima od nekoliko tisuća do nekoliko desetaka tisuća fontova, što usporava operacijski sustav ili je sporo za pretraživanje ako su datoteke velike, mana je što nisu prilagodljivi po veličini slova (skalabilni), te zahtijevaju posebni skup fontova za svaku veličinu. Vektorski i linijski fontovi mogu mijenjati veličine, upotrebljavajući samo jedan tip fonta, tako da izračunavaju različite veličine za pojedine slovne znakove (glyph), ali to je ponekad komplicirano, i zahtijeva posebne računalne kodove koji moraju izračunavati (renderirati) pojavnu sliku obrisa i bitmape (slike) na zaslonu računala (monitoru) ili u tisku.